Austrobaileyaceae

Slekt og arter: Se tekst

Austrobaileyaceae er en familie av blomsterplanter i ordenen Austrobaileyales som består av bare én kjent slekt – Austrobaileya. Slekten inneholder 1-2 kjente arter som er endemisk(e) i den nørdøstre delen av delstaten Queensland i Australia. Denne familien anses for å være blant de tidligst utskilte ("primitive") grenene blant blomsterplantene. 

 Utseende 

Plantene er vedaktige lianer som er eviggrønne og som kan bli opptil 15 m høye. Stammene kan være litt vridd, og grenene er rette og bladrike. Av bladene kan det utvinnes eteriske oljer. Bladverket foretrekker skygge og derfor vokser planten sjelden over «taket» i regnskogen. Artene foretrekker varme og fuktighet. Blomstene er ganske store og har ca 12 lysegrønne, frie kronblader. Blomsten har 6-20 pollenbærere, hvorav de innerste er sterile. Fruktemneene er oversittende og består av 4-14 frie fruktblader. Pollinatorer er trolig tovinger. Fruktene er om lag 7 cm lange, aprikosfargete, avlange og bærformete. 

 Utbredelse 
Arten(e) vokser bare i regnskogen i nordøstre delene av Queensland i Nordøst-Australia. 

 Systematikk 
Familien ble inkludert som eneste familie i ordenen Austrobaileyales i APG II-systemet og dette ble videreført i det oppdaterte APG III-systemet, etter at det første APG-systemet plasserte familien som en basal i blomsterplantene uten noen orden. 

Familien består av en eller to arter: 
 Austrobaileya maculata er et liane-aktig tre som vokser i fuktige habitater i skyggelaget i regnskogen av Queensland. 
 Austrobaileya scandens kan bli 15 meter høy, og har blå-grønt bladverk. Blomstene er spiralsatt med blekgrønne kronblader. De pollineres av fluer. Arten vokser bare i skogsområdet Daintree i Queensland.

Familien ble opprettet av Léon Camille Marius Croizat i 1943 etter at A. scandens var beskrevet av Cyril Tenison White i 1933. 

Tidligere systematikere plasserte også familien blant de mest "primitive" blomsterplantene, men med ulike plasseringer i hierarkiene: 

 forfatter orden overorden underklasse klasse Takhtajan Austrobaileyales Magnolianae Magnoliidae Magnoliopsida (tofrøbladete) Cronquist Magnoliales  Magnoliidae Magnoliopsida (tofrøbladete) Thorne Magnoliales Magnolianae Magnoliidae Magnoliopsida (tofrøbladete)

 Referanser  


 Eksterne lenker 

 Austrobaileyaceae i: L. Watson og M.J. Dallwitz (1992–) The families of flowering plants: descriptions, illustrations, identification, information retrieval. Versjon: 3. mai 2006. http://delta-intkey.com .
 NCBI Taxonomy Browser

Kategori:Austrobaileyales